Diari Oficial de la Generalitat Valenciana


Sumari del DOGV 9901, del 25-07-2024 (2024/7428)

RESOLUCIÓ de 17 de juliol de 2024, del director general de Medi Natural i Animal, per la qual es resol la convocatòria d’ajudes per als anys 2024 i 2025, per a l’aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7428

CVE
:   ACXR-H-1599-4004

Data del document
:   17-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * reforestació
    * explotació forestal
    * ordenació forestal
    * protecció del bosc

Vista l’Orde 3/2020, de 12 de febrer, de la Conselleria d’Agricultura, Desenvolupament Rural, Emergència Climàtica i Transició Ecològica, per la qual s’establixen les bases reguladores per a la concessió d’ajudes per a l’aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020, publicada en el DOGV número 8745, de data 21.02.2020.

Vista la Resolució de 22 de novembre de 2023, del director de l’Agència Valenciana de Foment i Garantia Agrària (AVFGA), per la qual es convoquen, per als anys 2024 i 2025, les ajudes, finançades per FEADER, per a l’aplicació de mesures de gestió forestal sostenible, publicada en el DOGV número 9738, de data 04.12.2023.

Considerant que estes ajudes s’emmarquen en les operacions 8.5.1., «Instruments de gestió forestal sostenible», i 8.5.2., «Gestió forestal sostenible per a la millora ambiental, paisatgística i foment dels ecosistemes forestals», de la submesura 8.5., «Ajuda per a inversions per a incrementar la capacitat d’adaptació i el valor mediambiental dels ecosistemes forestals», totes incloses en la mesura 8, «Inversions en el desenvolupament de zones forestals i millora de la viabilitat dels boscos», del Programa de desenvolupament rural de la Comunitat Valenciana 2014-2020.

Així mateix, estes operacions s’emmarquen en les següents prioritats de desenvolupament rural de la Unió:

– Prioritat 4: «Restaurar, preservar i millorar els ecosistemes relacionats amb l’agricultura i la silvicultura»;

– Prioritat 5: «Promoure l’eficiència dels recursos i fomentar el pas a una economia baixa en carboni i capaç d’adaptar-se al canvi climàtic en els sectors agrari, alimentari i forestal»;

Les ajudes es finançaran amb càrrec a la línia de subvenció SO833000, del capítol VII, el pressupost de l’Agència Valenciana de Foment i Garantia Agrària, tenint en compte els percentatges de participació que corresponen al Fons Europeu Agrícola de Desenvolupament Rural (FEADER), al Ministeri d’Agricultura, Pesca i Alimentació i a la Generalitat Valenciana en el programa esmentat.

Vista l’acta de la comissió avaluadora, de data 16 de juliol de 2024, i l’informe del Servici d’Ordenació i Gestió Forestal, que eleva la proposta d’adjudicació, en funció de l’Acord de 26 d’abril de 2012 pel qual es deleguen les funcions d’autorització del pagament de fons FEADER entre l’organisme pagador i els diferents òrgans administratius de la Conselleria d’Agricultura, Pesca, Alimentació i Aigua, així com de la Conselleria d’Infraestructures, Territori i Medi Ambient, i de la Conselleria de Governació,

RESOLC

*Primer*

Concedir les subvencions la quantia de les quals s’assenyala en l’annex I.

*Segon*

Excloure les subvencions que no arriben a la puntuació mínima incloses en l’annex II.

*Tercer*

Desestimar les subvencions incloses en l’annex III.

*Quart*

El termini per a fer els treballs serà fins al 24 de gener de 2025 i el termini per a justificar-los (presentació de la sol·licitud de pagament) és fins al 31 de gener de 2025. Tot això, d’acord amb l’article 9.10 de l’Orde 3/2020.

*Quint*

Els beneficiaris de les subvencions podran renunciar-hi expressament en el termini d’un mes a partir de l’endemà de la publicació d’esta resolució.

*Sext*

Els/les beneficiaris/àries de les ajudes hauran de complir amb les obligacions establides en els capítols I, II, i III de l’Orde 3/2020, de 12 de febrer, i amb la resta de normativa que s’hi aplica.

Contra esta resolució, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l’endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d’acord amb el que es disposa en els articles 8.3, 25.1 i 46.1 de la Llei de la jurisdicció contenciosa administrativa.

Tot això, sense perjuí que es puga interposar un recurs potestatiu de reposició, en el termini d’un mes a partir de l’endemà de la publicació, d’acord amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. En tot cas, no es podrà simultaniejar la interposició del recurs de reposició amb el contenciós administratiu.

  

Vallanca, 17 de juliol de 2024

Raúl Mérida Gordillo

Director general de Medi Natural i Animal

Esta disposició conté annexos. Consulteu-ne la versió en PDF.